פירוש נוסף ערך זה עוסק בנבחרת הגברים של ברזיל בכדורגל. אם התכוונתם לנבחרת הנשים, ראו נבחרת ברזיל בכדורגל נשים.

**נבחרת ברזיל בכדורגל** היא נבחרת הכדורגל הלאומית של ברזיל. הנבחרת מנוהלת על ידי קונפדרציית הכדורגל הברזילאית. נבחרת ברזיל היא הנבחרת המצליחה ביותר בתולדות גביע העולם בכדורגל. לזכותה 5 זכיות בגביע, כשהראשונה שבהן בגביע העולם שהתקיים בשנת 1958, והאחרונה בשנת 2002. ברזיל היא הנבחרת היחידה שהשתתפה בכל טורנירי הגביע העולמי.

הדירוג הנוכחי של נבחרת ברזיל ברשימת הדירוג של פיפ"א, הוא המקום ה-5 בעולם, נכון ל-15 בפברואר 2024; הניקוד הוא 1,784.09 - ללא שינוי לעומת ניקוד קודם. דירוג השיא 1 נמדד לראשונה בספטמבר 1993, והדירוג הנמוך ביותר 22 נמדד לראשונה ביוני 2013.

היסטוריה
--------

### עד 1958

הנבחרת לא זכתה להצלחה גדולה בהופעותיה הראשונות במפעל, עקב סכסוכים פנימיים בכדורגל הברזילאי, שמנעו מהתאחדות הכדורגל להרכיב נבחרת חזקה. התאחדויות הכדורגל של מדינות ריו דה ז'ניירו וסאו פאולו דרשו שהנבחרת תורכב אך ורק מהכדורגלנים ששייכים אליהן.

בשני הטורנירים הראשונים של גביע העולם, ב-1930 וב-1934, הודחה הנבחרת כבר בשלבים המוקדמים, אך בטורניר של שנת 1938 הראתה הנבחרת סימן ראשון לעתיד לבוא, כשסיימה במקום השלישי, לאחר שהפסידה בחצי הגמר לאלופה איטליה. באותו טורניר נכנס להיסטוריה שחקן הנבחרת לאונידאס דה סילבה, כשחקן הראשון שכבש ארבעה שערים במשחק אחד במסגרת גביע העולם בכדורגל.

ברזיל אירחה את טורניר גביע העולם בשנת 1950, שהיה הטורניר הראשון שהתקיים אחרי מלחמת העולם השנייה. טורניר זה היה היחיד בהיסטוריה שלא התקיים בו משחק גמר. במקום משחק גמר, התקיים בית גמר של ארבע נבחרות, והנבחרת שסיימה את הבית עם המאזן הטוב ביותר הוכתרה כאלופת העולם. במשחק האחרון של בית הגמר שיחקו נבחרות אורוגוואי וברזיל. המשחק התקיים באצטדיון המרקנה בריו דה ז'ניירו לעיני 199,854 צופים, מספר שיא של צופים במשחק כדורגל בכל הזמנים. לברזיל הספיק תיקו על מנת לסיים במקום הראשון בבית, אך היא הפסידה במפתיע לאורוגוואי בתוצאה 2:1, ובכך הפסידה את תואר אלופת העולם. משחק זה ידוע בברזיל בכינוי מרקנאסו ("אסון המרקנה").

כעבור ארבע שנים, ב-1954, הודחה ברזיל ברבע הגמר על ידי הונגריה במשחק שזכה לכינוי "הקרב של ברן" בשל האירועים האלימים שאירעו במהלכו ואחריו.

### 1958–1970

נבחרת ברזיל זכתה בגביע העולם הראשון שלה בטורניר שנערך בשנת 1958 בשוודיה. ברזיל ניצחה במשחק הגמר את הנבחרת המארחת שוודיה בתוצאה 5–2 והפכה לנבחרת הראשונה בהיסטוריה שזוכה בתואר מחוץ ליבשת שלה.

שבחים רבים והערכה קיבל מאמן הנבחרת ויסנטה פאולה, שהיה לעיתים תופס תנומה במהלך אימוני הנבחרת, וכן עוצם את עיניו במהלך המשחקים, דבר שהיה נותן רושם כאילו הוא נרדם במהלך המשחקים. כמו כן, בטורניר זה התגלה לעולם ילד הפלא פלה, שעתיד להפוך לאחד מגדולי הכדורגלנים בכל הזמנים.

נבחרת ברזיל זכתה בתואר גם בטורניר הבא שנערך ב-1962, לאחר שניצחה בגמר את צ'כוסלובקיה 3–1. בטורניר זה נפצע פלה כבר אחרי שני משחקים וגארינצ'ה תפס את הנהגת הנבחרת והוביל אותה עד לזכייה בתואר.

כעבור ארבע שנים, במונדיאל 1966, שוב נפצע פלה, אך הפעם לא הצליחה הנבחרת בלעדיו, הודחה כבר בשלב הראשון, ונפרדה מהתואר לאחר שהחזיקה בו 8 שנים רצופות.

נבחרת ברזיל זכתה בגביע השלישי שלה בשנת 1970. יש הטוענים שהרכב הנבחרת בטורניר זה הוא הרכב הנבחרת הטוב בכל הזמנים, עם פלה בטורניר האחרון שלו, קרלוס אלברטו, ז'אירזיניו, טוסטאו, ריבלינו וז'רסון. לאחר שזכתה הנבחרת בפעם השלישית בגביע ז'יל רימא היא קיבלה את הזכות לשמור אותו לצמיתות.

### 1974–1990

ברזיל הגיעה למונדיאל 1974 שהתקיים בגרמניה המערבית כאלופת העולם, אך לא הצליחה להגן על תוארה והסתפקה במקום הרביעי לאחר שהפסידה להולנד במשחק המכריע על העלייה לגמר ולפולין במשחק על המקום השלישי.

טורניר גביע העולם בכדורגל בשנת 1978 ייזכר בברזיל כטורניר שערורייתי. במחזור האחרון של שלב הבתים השני התמודדה הנבחרת נגד פולין וארגנטינה התמודדה מול פרו. נבחרות ארגנטינה וברזיל הגיעו למשחק במצב שבו יחס שערים יקבע מי מהשתיים תעפיל לשלב הגמר במקרה של ניצחון של שתי הנבחרות. במשחק הראשון ניצחה ברזיל את פולין בתוצאה 3–1 ואילו המשחק השני התקיים מספר שעות אחריו, כך שארגנטינה ידעה בדיוק באיזה הפרש שערים עליה לנצח על מנת להעפיל למשחק הגמר. היא ניצחה את פרו 6–0 ועלתה על חשבון ברזיל למשחק הגמר. המחלוקת הייתה סביב העובדה ששוער נבחרת פרו, ראמון קווירוגה, שנולד בארגנטינה, ספג עד לאותו משחק שישה שערים בחמישה משחקים, ונבחרת ארגנטינה שהבקיעה רק שישה שערים עד לאותו משחק, הבקיעה את אותו מספר שערים במשחק נגד פרו.

אף על פי שלא זכתה בתואר, הייתה ברזיל לנבחרת הבלתי מנוצחת היחידה בטורניר. עד היום מרגישים תושבי ברזיל מרומים בעקבות השערורייה בטורניר, שמנעה מהם לזכות בתואר.

בטורניר גביע העולם שהתקיים בספרד בשנת 1982 הציגה ברזיל יכולת מעולה, בהנהגת כישרונות כמו ז'ורז'יניו, זיקו, פלקאו, אדר, ואלדיר פרז בשער וסוקרטס. הנבחרת ניצחה בכל שלושת משחקי שלב הבתים הראשון והעפילה לשלב הבתים השני, שבו שובצה לבית אחד יחד עם נבחרות ארגנטינה ואיטליה. במשחק הראשון ניצחה ברזיל את ארגנטינה 3–1, אך הפסידה לאיטליה במשחק השני בתוצאה 2–3 בעקבות שלושער של פאולו רוסי והודחה מהטורניר.

במונדיאל 1986 שנערך במקסיקו הודחה ברזיל ברבע הגמר על ידי צרפת בדו-קרב פנדלים לאחר 1–1 בסיום המשחק.

במונדיאל 1990 שנערך באיטליה הייתה זו שוב ארגנטינה שעצרה את ברזיל, הפעם בשלב שמינית הגמר.

### 1994–עד היום

נבחרת ברזיל לפני משחק ידידות מול אוסטריה, שנערך ביוני 2018 באצטדיון ארנסט האפל בווינה
נבחרת ברזיל מניפה את גביע הקונפדרציות 2013
נבחרת ברזיל לפני משחק נגד פרגוואי בקופה אמריקה 2015
במונדיאל 1994, 24 שנים לאחר שזכתה בתואר האחרון שלה, זכתה ברזיל בתואר נוסף, הרביעי במספר. היא שוב התמודדה בגמר מול נבחרת איטליה, ולאחר 120 דקות של משחק הגנתי הוא הסתיים בתוצאה 0–0. היה זה גמר המונדיאל הראשון שהוכרע בדו-קרב פנדלים, ולאחר שהחלוץ האיטלקי רוברטו באג'ו החמיץ את הבעיטה האחרונה של נבחרתו הוכתרה ברזיל כאלופת העולם.

בטורניר הבא בשנת 1998 שוב הגיעה הנבחרת לגמר, אך הפעם הפסידה למארחת צרפת בתוצאה 0–3. כוכב הנבחרת רונאלדו סבל ערב המשחק ממחלה, ויש הטוענים שאף מהתמוטטות עצבים. ביקורות קשות הוטחו כנגד מאמן הנבחרת מאריו זגאלו על החלטותיו במהלך הטורניר.

נבחרת ברזיל זכתה בתואר החמישי שלה במונדיאל 2002 שנערך ביפן ובקוריאה הדרומית. משחק הגמר נערך בין שתיים מהנבחרות המצליחות ביותר בהיסטוריה של הכדורגל העולמי - ברזיל וגרמניה. היה זה המפגש הראשון אי פעם בין שתי הנבחרות במסגרת גביע העולם בכדורגל. ברזיל ניצחה 2–0 מצמד של רונאלדו, וזכתה בתואר החמישי בתולדותיה.

במונדיאל 2006 שנערך בגרמניה העפילה ברזיל לשמינית הגמר לאחר שניצחה בשלושת משחקיה את קרואטיה 1–0, אוסטרליה 2–0 ויפן 4–1. הייתה זו הפעם העשירית ברציפות שברזיל עלתה לשלב השני במונדיאל, והפעם השישית שהשיגה את מלוא הנקודות בשלב הבתים. בשמינית הגמר ניצחה ברזיל את גאנה 3–0, ורונאלדו שכבש את השער הראשון במשחק עלה לראש דירוג המבקיעים בתולדות המונדיאל עם 15 שערים. ברבע הגמר נוצחה ברזיל 0–1 על ידי צרפת, הפסד שקטע רצף של 11 ניצחונות רצופים במשחקי גביע העולם מאז ההפסד לאותה צרפת בגמר מונדיאל 1998.

לאחר מונדיאל 2006 מונה דונגה למאמן הנבחרת. צירופו כמאמן הנבחרת אמנם הביא תוצאות חיוביות, אך דרך משחק לא אטרקטיבית לדעתם של רבים מהאוהדים. בקופה אמריקה 2007 זכתה ברזיל לאחר ניצחון 3–0 בגמר על ארגנטינה, שנחשבה לפייבוריטית לזכייה בתואר. היא זכתה גם בגביע הקונפדרציות 2009 לאחר ניצחון 3–2 בגמר על ארצות הברית, זכייתה השלישיתבגביע הקונפדרציות אחרי 1997 ו-2005.

במונדיאל 2010 הודחה ברזיל ברבע הגמר בפעם השנייה ברציפות. היא סיימה ראשונה בשלב הבתים לאחר ניצחונות 2–1 על קוריאה הצפונית ו-3–1 על חוף השנהב ותיקו 0–0 מול פורטוגל והדיחה בשמינית הגמר את צ'ילה בתוצאה 3–0, אך בשלב הבא איבדה יתרון מוקדם על הולנד והפסידה 1–2.

ב-2011 הודחה ברזיל ברבע הגמר הקופה אמריקה על ידי פרגוואי, אך זכתה בגביע הקונפדרציות 2013 אותו אירחה לאחר שניצחה במשחק הגמר את ספרד 3–0.

ב-2014 אירחה ברזיל את משחקי המונדיאל בפעם השנייה בתולדותיה. היא הגיעה לחצי הגמר לאחר ניצחונות בשלב הפלייאוף על צ'ילה וקולומביה, אך בחצי הגמר הובסה 1–7 על ידי גרמניה, ההפסד הגדול בתולדותיה (לצד ב-0–6 לאורוגוואי בשנת 1920), משחק שכונה מינייראסו (אסון מינייראו).

בקופה אמריקה 2015 שוב הודחה ברזיל ברבע הגמר על ידי פרגוואי בפנדלים, ובשנה שלאחר מכן הודחה כבר בשלב הבתים, מה שהביא לפיטוריו של דונגה והחלפתו בצ'יצ'ה. במונדיאל 2018 הודחה ברבע הגמר לאחר הפסד 1–2 לבלגיה, אך זכתה בקופה אמריקה 2019 לאחר ניצחון 3–1 בגמר על פרו. קפטן הנבחרת דני אלבס נבחר לשחקן המצטיין, חלוצה אברטון סוארס סיים כמלך השערים לצד פאולו גררו ושוערה אליסון בקר נבחר לשוער המצטיין. בקופה אמריקה 2021, אותו אירחה, הגיעה ברזיל למשחק הגמר, אך הפסידה בו לארגנטינה 1–0.

במונדיאל 2022 הודחה ברזיל ברבע הגמר לאחר שסיימה בתיקו 1–1 עם קרואטיה והפסידה 2–4 בדו-קרב פנדלים.

ברזיל במשחקים האולימפיים
------------------------

נבחרתה האולימפית של ברזיל זכתה בשתי מדליות זהב, בטורניר הכדורגל באולימפיאדת ריו דה ז'ניירו (2016) שנערך בברזיל ובטורניר הכדורגל באולימפיאדת טוקיו (2020) שנערך ביפן. ב-2016 ניצחה הנבחרת את גרמניה 5–4 בדו-קרב פנדלים לאחר 1–1 בסיום הזמן החוקי, וב-2020 גברה על ספרד 2–1 בתום הארכה. בנוסף על כך זכתה בשלוש מדליות כסף בשנים 1984, 1988 וב-2012, ובמדליית ארד ב-1996.

ברזיל בגביעי העולם
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | סיבוב ראשון | 2 | 1 | 0 | 1 | 5 | 2 |
| הממלכה האיטלקיתהממלכה האיטלקית 1934 | סיבוב ראשון | 1 | 0 | 0 | 1 | 1 | 3 |
| צרפתצרפת 1938 | מקום שלישי | 5 | 3 | 1 | 1 | 14 | 11 |
| ברזילברזיל 1950 | מקום שני | 6 | 4 | 1 | 1 | 22 | 6 |
| שווייץשווייץ 1954 | רבע גמר | 3 | 1 | 1 | 1 | 8 | 5 |
| שוודיהשוודיה 1958 | **מקום ראשון** | 6 | 5 | 1 | 0 | 16 | 4 |
| צ'ילהצ'ילה 1962 | **מקום ראשון** | 6 | 5 | 1 | 0 | 14 | 5 |
| אנגליהאנגליה 1966 | סיבוב ראשון | 3 | 1 | 0 | 2 | 4 | 6 |
| מקסיקומקסיקו 1970 | **מקום ראשון** | 6 | 6 | 0 | 0 | 19 | 7 |
| גרמניהגרמניה 1974 | מקום רביעי | 7 | 3 | 2 | 2 | 6 | 4 |
| ארגנטינהארגנטינה 1978 | מקום שלישי | 7 | 4 | 3 | 0 | 10 | 3 |
| ספרדספרד 1982 | סיבוב שני (רבע גמר) | 5 | 4 | 0 | 1 | 15 | 6 |
| מקסיקומקסיקו 1986 | רבע גמר | 5 | 4 | 1 | 0 | 10 | 1 |
| איטליהאיטליה 1990 | שמינית גמר | 4 | 3 | 0 | 1 | 4 | 2 |
| ארצות הבריתארצות הברית 1994 | **מקום ראשון** | 7 | 5 | 2 | 0 | 11 | 3 |
| צרפתצרפת 1998 | מקום שני | 7 | 4 | 1 | 2 | 14 | 10 |
| קוריאה הדרומיתקוריאה הדרומית יפןיפן 2002 | **מקום ראשון** | 7 | 7 | 0 | 0 | 18 | 4 |
| גרמניהגרמניה 2006 | רבע גמר | 5 | 4 | 0 | 1 | 10 | 2 |
| דרום אפריקהדרום אפריקה 2010 | רבע גמר | 5 | 3 | 1 | 1 | 9 | 4 |
| ברזילברזיל 2014 | מקום רביעי | 7 | 3 | 2 | 2 | 11 | 14 |
| רוסיהרוסיה 2018 | רבע גמר | 5 | 3 | 1 | 1 | 8 | 3 |
| קטר (מדינה)קטר (מדינה) 2022 | רבע גמר | 5 | 3 | 1 | 1 | 8 | 3 |
| ארצות הבריתארצות הברית מקסיקומקסיקו קנדהקנדה 2026 |
| סה"כ | 22/22 | 114 | 76 | 19 | 19 | 237 | 108 |

* משחקי תיקו כוללים גם משחקים שהוכרעו בבעיטות הכרעה

קופה אמריקה
-----------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארגנטינהארגנטינה 1916 | מקום שלישי | 3 | 0 | 2 | 1 | 3 | 4 |
| אורוגוואיאורוגוואי 1917 | מקום שלישי | 3 | 1 | 0 | 2 | 7 | 8 |
| ברזילברזיל 1919 | **מקום ראשון** | 4 | 3 | 1 | 0 | 12 | 3 |
| צ'ילהצ'ילה 1920 | מקום שלישי | 3 | 1 | 0 | 2 | 1 | 8 |
| ארגנטינהארגנטינה 1921 | מקום שני | 3 | 1 | 0 | 2 | 4 | 3 |
| ברזילברזיל 1922 | **מקום ראשון** | 5 | 2 | 3 | 0 | 7 | 2 |
| אורוגוואיאורוגוואי 1923 | מקום רביעי | 3 | 0 | 0 | 3 | 2 | 5 |
| אורוגוואיאורוגוואי 1924 | פרשה |
| ארגנטינהארגנטינה 1925 | מקום שני | 4 | 2 | 1 | 1 | 11 | 9 |
| צ'ילהצ'ילה 1926 | פרשה |
| פרופרו 1927 |
| ארגנטינהארגנטינה 1929 |
| פרופרו 1935 |
| ארגנטינהארגנטינה 1937 | מקום שני | 6 | 4 | 0 | 2 | 17 | 11 |
| פרופרו 1939 | פרשה |
| צ'ילהצ'ילה 1941 |
| אורוגוואיאורוגוואי 1942 | מקום שלישי | 6 | 3 | 1 | 2 | 15 | 7 |
| צ'ילהצ'ילה 1945 | מקום שני | 6 | 5 | 0 | 1 | 19 | 5 |
| ארגנטינהארגנטינה 1946 | מקום שני | 5 | 3 | 1 | 1 | 13 | 7 |
| אקוודוראקוודור 1947 | פרשה |
| ברזילברזיל 1949 | **מקום ראשון** | 8 | 7 | 0 | 1 | 46 | 7 |
| פרופרו 1953 | מקום שני | 7 | 4 | 0 | 3 | 17 | 9 |
| צ'ילהצ'ילה 1955 | פרשה |
| אורוגוואיאורוגוואי 1956 | מקום רביעי | 5 | 2 | 2 | 1 | 4 | 5 |
| פרופרו 1957 | מקום שני | 6 | 4 | 0 | 2 | 23 | 9 |
| ארגנטינהארגנטינה 1959 | מקום שני | 6 | 4 | 2 | 0 | 17 | 7 |
| אקוודוראקוודור 1959 | מקום שלישי | 4 | 2 | 0 | 2 | 7 | 10 |
| בוליביהבוליביה 1963 | מקום רביעי | 6 | 2 | 1 | 3 | 12 | 13 |
| אורוגוואיאורוגוואי 1967 | פרשה |
| 1975 | מקום שלישי | 6 | 5 | 0 | 1 | 16 | 4 |
| 1979 | מקום שלישי | 6 | 2 | 2 | 2 | 10 | 9 |
| 1983 | מקום שני | 8 | 2 | 4 | 2 | 8 | 5 |
| ארגנטינהארגנטינה 1987 | סיבוב ראשון | 2 | 1 | 0 | 1 | 5 | 4 |
| ברזילברזיל 1989 | **מקום ראשון** | 7 | 5 | 2 | 0 | 11 | 1 |
| צ'ילהצ'ילה 1991 | מקום שני | 7 | 4 | 1 | 2 | 12 | 8 |
| אקוודוראקוודור 1993 | רבע גמר | 4 | 1 | 2 | 1 | 6 | 4 |
| אורוגוואיאורוגוואי 1995 | מקום שני | 6 | 4 | 2 | 0 | 10 | 3 |
| בוליביהבוליביה 1997 | **מקום ראשון** | 6 | 6 | 0 | 0 | 22 | 3 |
| פרגוואיפרגוואי 1999 | **מקום ראשון** | 6 | 6 | 0 | 0 | 17 | 2 |
| קולומביהקולומביה 2001 | רבע גמר | 4 | 2 | 0 | 2 | 5 | 4 |
| פרופרו 2004 | **מקום ראשון** | 6 | 3 | 2 | 1 | 13 | 6 |
| ונצואלהונצואלה 2007 | **מקום ראשון** | 6 | 4 | 1 | 1 | 15 | 5 |
| ארגנטינהארגנטינה 2011 | רבע גמר | 4 | 1 | 3 | 0 | 6 | 4 |
| צ'ילהצ'ילה 2015 | רבע גמר | 4 | 2 | 1 | 1 | 5 | 4 |
| ארצות הבריתארצות הברית 2016 | סיבוב ראשון | 3 | 1 | 1 | 1 | 7 | 2 |
| ברזילברזיל 2019 | **מקום ראשון** | 6 | 4 | 2 | 0 | 13 | 1 |
| ברזילברזיל 2021 | מקום שני | 7 | 5 | 1 | 1 | 12 | 3 |
| ארצות הבריתארצות הברית 2024 | העפילה |
| סה"כ | 37/47 | 191 | 108 | 38 | 45 | 430 | 204 |

* משחקי תיקו כוללים גם משחקים שהוכרעו בבעיטות הכרעה

גביע הזהב של CONCACAF
---------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארצות הבריתארצות הברית 1996 | מקום שני | 4 | 3 | 0 | 1 | 10 | 3 |
| ארצות הבריתארצות הברית 1998 | מקום שלישי | 5 | 2 | 2 | 1 | 6 | 2 |
| ארצות הבריתארצות הברית מקסיקומקסיקו 2003 | מקום שני | 5 | 3 | 0 | 2 | 6 | 4 |
| סה"כ | 3 הופעות | 14 | 8 | 2 | 4 | 22 | 9 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 | זוכת מונדיאל 1994 | **מקום ראשון** | 5 | 4 | 1 | 0 | 14 | 2 |
| מקסיקומקסיקו 1999 | סגנית אלופת העולם 1998 | מקום שני | 5 | 4 | 0 | 1 | 18 | 6 |
| קוריאה הדרומיתקוריאה הדרומית יפןיפן 2001 | מחזיקת קופה אמריקה 1999 | מקום רביעי | 5 | 1 | 2 | 2 | 3 | 3 |
| צרפתצרפת 2003 | זוכת מונדיאל 2002 | סיבוב ראשון | 3 | 1 | 1 | 1 | 3 | 3 |
| גרמניהגרמניה 2005 | זוכת מונדיאל 2002 וקופה אמריקה 2004 | **מקום ראשון** | 5 | 3 | 1 | 1 | 12 | 6 |
| דרום אפריקהדרום אפריקה 2009 | זוכת קופה אמריקה 2007 | **מקום ראשון** | 5 | 5 | 0 | 0 | 14 | 5 |
| ברזילברזיל 2013 | מארחת מונדיאל 2014 | **מקום ראשון** | 5 | 5 | 0 | 0 | 14 | 3 |
| רוסיהרוסיה 2017 | לא העפילה |
| סה"כ |  | 7/10 | 33 | 23 | 5 | 5 | 78 | 28 |

סגל הנבחרת
----------

סגל הנבחרת במשחקי מונדיאל 2022 שיערך בקטר

*מספר ההופעות והשערים מעודכן ל-9 בדצמבר 2022*

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | אליסון | 2 באוקטובר 1992 | 61 | 0 | אנגליהאנגליה ליברפול |
| 12 | שוער | וברטון | 13 בדצמבר 1987 | 9 | 0 | ברזילברזיל פלמיירס |
| 23 | שוער | אדרסון | 17 באוגוסט 1993 | 19 | 0 | אנגליהאנגליה מנצ'סטר סיטי |
|  |
| 2 | מגן | דנילו | 15 ביולי 1991 | 49 | 1 | איטליהאיטליה יובנטוס |
| 3 | בלם | טיאגו סילבה (קפטן) | 22 בספטמבר 1984 | 113 | 7 | אנגליהאנגליה צ'לסי |
| 4 | בלם | מרקיניוס | 14 במאי 1994 | 76 | 5 | צרפתצרפת פריז סן-ז'רמן |
| 6 | מגן | אלכס סנדרו | 26 בינואר 1991 | 40 | 2 | איטליהאיטליה יובנטוס |
| 14 | בלם | אדר מיליטאו | 18 בינואר 1998 | 27 | 1 | ספרדספרד ריאל מדריד |
| 16 | מגן | אלכס טלס | 15 בדצמבר 1992 | 10 | 0 | ערב הסעודיתערב הסעודית אל נאסר |
| 24 | בלם | גלייסון ברמר | 18 במרץ 1997 | 3 | 0 | איטליהאיטליה יובנטוס |
|  |
| 5 | קשר | קאסמירו | 23 בפברואר 1992 | 69 | 6 | אנגליהאנגליה מנצ'סטר יונייטד |
| 7 | קשר | לוקאש פאקטה | 27 באוגוסט 1997 | 39 | 8 | אנגליהאנגליה ווסטהאם יונייטד |
| 8 | קשר | פרד | 5 במרץ 1993 | 32 | 0 | טורקיהטורקיה פנרבחצ'ה |
| 15 | קשר | פאביניו | 23 באוקטובר 1993 | 29 | 0 | ערב הסעודיתערב הסעודית אל-איתיחאד |
| 17 | קשר | ברונו גימראייש | 16 בנובמבר 1997 | 10 | 1 | אנגליהאנגליה ניוקאסל יונייטד |
| 22 | קשר | אברטון ריביירו | 10 באפריל 1989 | 23 | 3 | ברזילברזיל פלמנגו |
|  |
| 9 | חלוץ | ריצ'רליסון | 10 במאי 1997 | 42 | 20 | אנגליהאנגליה טוטנהאם הוטספר |
| 10 | קיצוני | ניימאר | 5 בפברואר 1992 | 125 | 79 | ערב הסעודיתערב הסעודית אל-הילאל |
| 11 | קיצוני | ראפיניה | 14 בדצמבר 1996 | 12 | 5 | ספרדספרד ברצלונה |
| 19 | קיצוני | אנטוני | 24 בפברואר 2000 | 12 | 2 | אנגליהאנגליה מנצ'סטר יונייטד |
| 18 | חלוץ | גבריאל ז'זוס | 3 באפריל 1997 | 56 | 19 | אנגליהאנגליה ארסנל |
| 20 | קיצוני | ויניסיוס ז'וניור | 12 ביולי 2000 | 17 | 1 | ספרדספרד ריאל מדריד |
| 21 | חלוץ | רודריגו גואש | 9 בינואר 2001 | 6 | 1 | ספרדספרד ריאל מדריד |
| 26 | חלוץ | גבריאל מרטינלי | 18 ביוני 2001 | 6 | 0 | אנגליהאנגליה ארסנל |
| 25 | חלוץ | פדרו | 20 ביוני 1997 | 3 | 1 | ברזילברזיל פלמנגו |

שיאי שחקנים
-----------

הנתונים נכונים ל-21 בנובמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

קאפו, שיאן ההופעות (143) של נבחרת ברזיל בכל הזמנים

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | קאפו | 1990–2006 | **142** | 5 |
| 2 | **ניימאר** | **2010–הווה** | **128** | 79 |
| 3 | דניאל אלבס | 2006–2022 | **126** | 8 |
| 4 | רוברטו קרלוס | 1992–2006 | **125** | 11 |
| 5 | **טיאגו סילבה** | **2008–הווה** | **113** | 7 |
| 6 | לוסיו | 2000–2011 | **105** | 4 |
| 7 | קלאודיו טפארל | 1988–1998 | **101** | 0 |
| 8 | רוביניו | 2003–2017 | **100** | 28 |
| 9 | דז'למה סאנטוס | 1952–1968 | **98** | 3 |
| רונאלדו | 1994–2011 | 62 |

### מלכי השערים

ניימאר, מלך השערים (79) של נבחרת ברזיל בכל הזמנים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | **ניימאר** | **2010–הווה** | **79** | 128 | 0.62 |
| 2 | פלה | 1957–1971 | **77** | 92 | 0.84 |
| 3 | רונאלדו | 1994–2011 | **62** | 98 | 0.63 |
| 4 | רומאריו | 1987–2005 | **55** | 70 | 0.79 |
| 5 | זיקו | 1976–1986 | **52** | 71 | 0.68 |
| 6 | בבטו | 1985–1998 | **39** | 75 | 0.52 |
| 7 | ריבאלדו | 1993–2003 | **35** | 74 | 0.47 |
| 8 | ז'אירזיניו | 1964–1982 | **33** | 81 | 0.41 |
| רונאלדיניו | 1999–2013 | 97 | 0.34 |
| 10 | אדמיר | 1945–1953 | **32** | 39 | 0.82 |
| טוסטאו | 1966–1972 | 54 | 0.59 |

קישורים חיצוניים
----------------

ויקישיתוף מדיה וקבצים בנושא **נבחרת ברזיל בכדורגל** בוויקישיתוף
* אתר האינטרנט הרשמי של נבחרת ברזיל בכדורגל (בפורטוגזית)
* נבחרת ברזיל בכדורגל, ברשת החברתית אינסטגרם
* נבחרת ברזיל בכדורגל, ברשת החברתית טיקטוק

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| כדורגל בברזיל ברזילברזיל |
| --- |
| נבחרות | נבחרת ברזיל בכדורגל • נבחרת ברזיל בכדורגל נשים • נבחרת ברזיל בכדורגל עד גיל 20 |
| ניהול | קונפדרציית הכדורגל הברזילאית • מועדון ה-13 • קבוצות • כדורגלנים • מאמנים • אצטדיונים |
| תחרויות ברמה לאומית | ליגת העל הברזילאית • הגביע הברזילאי |
| תחרויות ברמה אזורית | אליפות סאו פאולו • אליפות ריו דה ז'ניירו • האליפויות של המדינות • גביע צפון-מזרח |
| תחרויות עבר | טורניר ריו-סאו פאולו • טורניר רוברטו גומס פדרוזה • טאסה ברזיל • קופה אוניאו • גביע ז'ואאו אבלנז'ה |

| נבחרות הכדורגל של אמריקה הדרומית (CONMEBOL) |
| --- |
| 

|  |
| --- |
| אורוגוואי • אקוודור • ארגנטינה • בוליביה • ברזיל • ונצואלה • פרגוואי • פרו • צ'ילה • קולומביה |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n99035321
* VIAF: 139739925
* WorldCat: lccn-n99035321

 |